དེ་ནས་སྤྱོད་པ་ཡ་རབས་ལ་བལྟ་དགོས་ཏེ།ལུས་ངག་ཡིད་གསུམ་གྱི་སྤྱོད་པ་ཚུལ་བཞིན་དུ་བསྲུང་དགོས་པ་དང་།བོད་ཀྱི་སྲོལ་རྒྱུན་གྱི་རིག་གནས་དང་འབྲེལ་བའི་གོམས་སྲོལ་ལེགས་པོ་དེ་ཉིད་རྒྱུད་འཛིན་བྱེད་པ་ལས་མ་རྟོག་ལོག་རྟོག་གི་ཚུལ་དུ་འགྱུར་བཞིན་པ་ལ་མཉམ་འཇོག་དང་།གཞན་ལ་གུས་པ་དང་བརྩི་འཇོག་གི་སྤྱོད་པ་རྒྱུད་ལ་ལེན་དགོས།དེ་ལས་ལུས་ཀྱི་སྤྱོད་པ་ལ་གོན་པ་གོན་ལུགས་དང་ཟ་ལུགས་འཐུང་ལུགས་སོགས་ཚུལ་དང་ལྡན་པར་བྱ་དགོས་པ་དང་།ངག་གི་སྤྱོད་པ་ལ་ངག་སྙན་མོ་དང་ཚིག་འཇམ་པོས་ཉེ་རིང་སུ་ལའང་གཏམ་ལེགས་པར་སྨྲ་བར་འབད་དགོས་པ།ཡིད་ཀྱི་སྤྱོད་པ་ལ་རྒྱུད་ཞི་བར་བྱས་ནས་རང་རང་གི་ལས་གནས་གང་དེར་ཧུར་ཐག་བྱེད་པ་དང་གཞན་ལ་བཟོད་པ་བྱེད་པ།གཞན་ལ་ཕན་སེམས་བསྐྱེད་པ་དང་བདག་གཞན་མཉམ་བརྗེ་ཡི་བློ་དགོས་པར་གསུངས།